38. ΝΟΜΟΣ υπ’ αριθ. 317 της 5/10 Μαΐου 1976 (ΦΕΚ Α΄111) Περί του συνταξιοδοτικού δικαιώματος του τακτικού προσωπικού, α)του Ταμείου Συντάξεως Αυτοκινητιστών και του Οργανισμού Ελέγχου των δι’ Αυτοκινήτων Συγκοινωνιών, β)του Ταμείου Ασφαλίσεως Ασθενείας και Προνοίας Λιμενεργατών Πειραιώς, γ)του Ταμείου Συντάξεως Εκτελωνιστών, δ)του Ταμείου Συντάξεως Εφημεριδοπωλών και Υπαλλήλων Πρακτορείων, ε)του Ταμείου Συντάξεως Ηθοποιών, Συγγραφέων και Τεχνικών Θεάτρου. ΄Αρθρ.1.-1.Οι τακτικοί υπάλληλοι του Ταμείου Συντάξεως Αυτοκινητιστών και του Οργανισμού Ελέγχου των δι’ αυτοκινήτων Συγκοινωνιών και αι οικογένειαι τούτων δικαιούνται συντάξεως εκ του Ταμείου Συντάξεως Αυτοκινητιστών, υφ’ ους όρους και οι τακτικοί υπάλληλοι του Ιδρύματος Κοινωνικών Ασφαλίσεων και αι οικογένειαι αυτών εκ του Ιδρύματος τούτου. Υπηρεσία παρέχουσα δικαίωμα εις σύνταξιν είναι η παρά τω ΤΣΑ και ΟΕΑΣ παρασχεθείσα εν ιδιότητι τακτικού υπαλλήλου τοιαύτη. Δια την συνταξιοδότησιν των τακτικών υπαλλήλων του ΟΕΑΣ καταβάλλεται η υπό των διατάξεων του άρθρ. 5 του Ν.Δ. 404/74 προβλεπομένη εισφορά. 2.Οι τακτικοί υπάλληλοι του Ταμείου Ασφαλίσεως Ασθενείας και Προνοίας Λιμενεργατών Πειραιώς και αι οικογένειαι τούτων δικαιούνται συντάξεως εξ αυτού, υφ’ ους και οι τακτικοί υπάλληλοι του Ιδρύματος Κοινωνικών Ασφαλίσεων και αι οικογένειαι αυτών εκ του Ιδρύματος τούτου. Υπηρεσία παρέχουσα δικαίωμα εις σύνταξιν είναι η παρά τω Ταμείω Ασφαλίσεως Ασθενείας και Προνοίας Λιμενεργατών Πειραιώς, ως και η παρά τω συγχωνευθέντι εις τούτο Ταμείω Προνοίας Λιμενεργατών Πειραιώς παρασχεθείσα εν ιδιότητι τακτικού υπαλλήλου τοιαύτη. 3.Οι τακτικοί υπάλληλοι του Ταμείου Συντάξεως Εκτελωνιστών και αι οικογένειαι τούτων δικαιούνται συντάξεως εξ αυτού, υφ’ους όρους και οι τακτικοί υπάλληλοι του Ιδρύματος Κοινωνικών Ασφαλίσεων και αι οικογένειαι αυτών εκ του Ιδρύματος τούτου. Υπηρεσία παρέχουσα δικαίωμα εις σύνταξιν είναι η παρά τω Ταμείω Συντάξεως Εκτελωνιστών παρασχεθείσα εν ιδιότητι τακτικού υπαλλήλου τοιαύτη. 4.Οι τακτικοί υπάλληλοι του Ταμείου Συντάξεως Εφημεριδοπωλών και Υπαλλήλων Πρακτορείων και αι οικογένειαι τούτων δικαιούνται συντάξεως εξ αυτού, υφ’ους όρους και οι τακτικοί υπάλληλοι του Ιδρύματος Κοινωνικών Ασφαλίσεων και αι οικογένειαι αυτών εκ του Ιδρύματος τούτου. Υπηρεσία παρέχουσα δικαίωμα εις σύνταξιν είναι η παρά τω Ταμείω Συντάξεως Εφημεριδοπωλών και Υπαλλήλων Πρακτορείων παρασχεθείσα εν ιδιότητι τακτικού υπαλλήλου τοιαύτη. 5.Οι τακτικοί υπάλληλοι του Ταμείου Συντάξεως Ηθοποιών, Συγγραφέων και Τεχνικών Θεάτρου και αι οικογένειαι τούτων δικαιούνται συντάξεως εξ αυτού, υφ’ ους όρους και οι τακτικοί υπάλληλοι του Ιδρύματος Κοινωνικών Ασφαλίσεων και αι οικογένειαι αυτών εκ του Ιδρύματος τούτου. Υπηρεσία παρέχουσα δικαίωμα εις σύνταξιν είναι η παρά τω Ταμείω Συντάξεως Ηθοποιών, Συγγραφέων και Τεχνικών Θεάτρου, παρασχεθείσα εν ιδιότητι τακτικού υπαλλήλου τοιαύτη. 6.Αι διατάξεις του Νόμ. 3163/55 «περί συνταξιοδοτήσεως του προσωπικού του Ιδρύματος Κοινωνικών Ασφαλίσεων», ως αύται εκάστοτε ισχύουν, εφαρμόζονται αναλόγως και επί των περί ων αι προηγούμεναι παράγραφοι του παρόντος άρθρου προσώπων, πλην αν άλλως ορίζεται δια του παρόντος. Άρθρ.2.-1.Αιτήσει του υπαλλήλου λογίζεται ως συντάξιμος υπηρεσία, προσμετρουμένη εις την εν τω προηγουμένω άρθρω αναφερομένην τοιαύτην: α)Η υφ’ οιανδήποτε νομικήν σχέσιν προγενεστέρα υπηρεσια αυτού εις τους εν τω άρθρ. 1 του παρόντος αναφερομένους Οργανισμούς ή εις ετέρους Οργανισμούς Κοινωνικής Ασφαλίσεως. β)Πάσα προγενεστέρα υπηρεσία ως Δημοσίου Πολιτικού υπαλλήλου υφ’ ους όρους αναγνωρίζεται αύτη ως συντάξιμος και δια τους Δημοσίους Υπαλλήλους. γ)Η προγενεστέρα εις τας ενόπλους δυνάμεις, τα Σώματα Ασφαλείας και το Λιμενικόν Σώμα υπηρεσία, υπολογιζομένη και αποδεικνυομένη κατά τας περί πολιτικών συντάξεων διατάξεις. δ)Η εις Νομικά Πρόσωπα Δημοσίου Δικαίου υπηρεσία ως τακτικού ή εκτάκτου υπαλλήλου. 2.Το δικαίωμα της αναγνωρίσεως των κατά την προηγουμένην παράγραφον προϋπηρεσιών δύναται ν’ ασκήση ο υπάλληλος και προ της συμπληρώσεως πενταετούς υπηρεσίας τακτικού υπαλλήλου εις τους περί ων το άρθρ. 1 του παρόντος οργανισμούς, εφ’ όσον ούτος συνεπλήρωσε δεκαετή τουλάχιστον παρ’ αυτώ συνεχή υπηρεσίαν εκτάκτου ή επί συμβάσει υπαλλήλου και εν συνεχεία διωρίσθη ή εμονιμοποιήθη ως τακτικός υπάλληλος. 3.Εν ουδεμία περιπτώσει ο αναγνωριζόμενος ως συντάξιμος χρόνος υπηρεσίας των εν τη παρ. 1 του παρόντος άρθρου προϋπηρεσιών δύναται να είναι ανώτερος του χρόνου υπηρεσίας του διανυθέντος υπό του υπαλλήλου υφ’ οιανδήποτε νομικήν σχέσιν εις τους εν άρθρ. 1 του παρόντος αναφερομένους οργανισμούς. Άρθρ.3.-1.Η απονομή των κατά τον παρόντα  Νόμον Συντάξεων ως και η αναγνώρισις προϋπηρεσιών ως συνταξίμων ενεργείται δι’ αποφάσεως  του Διοικητικού Συμβουλίου του εν άρθρ. 1 του παρόντος αναφερομένου συνταξιοδοτούντος Οργα(Μετά τη σελ.1390, 218) Σελ. 1390,219 Τεύχος 607 – Σελ. 79 Ταμείο Ασφαλίσεως Αυτοκινητιστών (Τ.Σ.Α.) 39.Ν.β.38 74 νισμού, εις ο ανήκει και η κρίσις περί της απορίας όπου απαιτείται αύτη δια την θεμελίωσιν του δικαιώματος. 2.Κατά της αποφάσεως του Διοικητικού Συμβουλίου περί απονομής ή μη συντάξεως επιτρέπεται η κατά τας διατάξεις του Νόμ.3163/55, ως ούτος ετροποποιήθη και συνεπληρώθη, άσκησις των εν αυτώ προβλεπομένων ενδίκων μέσων υπό παντός έχοντος έννομον συμφέρον. Άρθρ.4.-1.Η διαπίστωσις νόσου ή σωματικής βλάβης εξ ων γεννάται το εις σύνταξιν δικαίωμα και η σχέσις ταύτης προς την υπηρεσίαν ως και ο καθορισμός του ποσοστού της ανικανότητος ενεργείται υπό της Πρωτοβαθμίου Υγειονομικής Επιτροπής του Ιδρύματος Κοινωνικών Ασφαλίσεων. 2.Την κατά τ’ ανωτέρω γνωμάτευσιν δύναται ο αιτών την σύνταξιν υπάλληλος ή το συνταξιοδοτούν Ταμείον να προσβάλουν εντός προθεσμίας ενός μηνός από της κοινοποιήσεως αυτής ενώπιον της Δευτεροβαθμίου Υγειονομικής Επιτροπής του ΙΚΑ. 3.Αι γνωματεύσεις των Υγειονομικών Επιτροπών, είναι υποχρεωτικαί δια το Διοικητικόν Συμβούλιον εφ’ όσον είναι ομόφωνοι. Άρθρ.5.Δεν αναγνωρίζεται ως συντάξιμος ο χρόνος οιασδήποτε προϋπηρεσίας αν αύτη εχρησίμευσεν ή θέλει χρησιμοποιηθή κατά νόμον προς απόκτησιν δικαιώματος συντάξεως ή άλλης παροχής ή εφ’ άπαξ αποζημιώσεως παρά του φορέως παρ’ ω είναι ησφαλισμένος και όστις βαρύνεται με την συνταξιοδότησίν του. Άρθρ.6.-Η αναγνώρισις των περί ων το άρθρ. 2 του παρόντος προϋπηρεσιών γίνεται δια καταβολής εισφοράς υπέρ του συνταξιοδοτούντος Ταμείου συνισταμένης εις ο ποσοστόν καθορίζεται αύτη υπό του άρθρ. 3 του Ν.Δ. 4277/62 εξ ης εκπίπτεται η τυχόν καταβληθείσα εισφορά εις τον Κλάδον συντάξεων του Ιδρύματος Κοινωνικών Ασφαλίσεων ή ετέρου Οργανισμού κυρίας Ασφαλίσεως δια το χρονικόν διάστημα μέχρι της ενάρξεως της ισχύος της υπ’ αριθ. 1031/58 Πράξεως του Υπουργικού Συμβουλίου κυρωθείσης δια του υπ’ αριθ. 4242/62 Ν.Δ/τος «περί τροποποιήσεως και συμπληρώσεως φορολογικών και άλλων τινών διατάξεων» (άρθρ. 36). Άρθρ.7.-Οι εξερχόμενοι της υπηρεσίας υπάλληλοι των περί ων το άρθρ. 1 του παρόντος Οργανισμών δικαιούνται όπως κατά την έξοδόν των εκ της υπηρεσίας επιλέξουν, αντί της εφαρμογής των διατάξεων του παρόντος, την εφαρμογήν των διατάξεων των ισχυουσών δια τους ησφαλισμένους του Ταμείου, εφ’ όσον πληρούν τας απαιτουμένας νομίμους προϋποθέσεις. Άρθρ.8.-Η ισχύς του παρόντος άρχεται από της πρώτης του μεθεπομένου της δημοσιεύσεώς του μηνός δια της Εφημερίδος της Κυβερνήσεως. Σελ. 1390,220 Τεύχος 607 – Σελ. 80 